b'\n_START_ARTICLE_\nKjosen (Drangedal)\n_START_SECTION_\nFritidsaktiviteter\n_START_PARAGRAPH_\nMed sine mange elver, vann og varierte naturomr\xc3\xa5der gir Kjosen rikelig med muligheter for friluftsliv b\xc3\xa5de sommer og vinter. En av de st\xc3\xb8rre g\xc3\xa5rdene i grenda byr ogs\xc3\xa5 p\xc3\xa5 det meste innen ridning og hest, samt klatring, spesialtilpasset skoleundervisning og overnatting m.m._NEWLINE_Er man interessert i b\xc3\xa5tliv og vannsport i st\xc3\xb8rre m\xc3\xa5lestokk, s\xc3\xa5 har man Toke som strekker seg fra Prestestranda og ca. 20 km s\xc3\xb8rover, inn i Krager\xc3\xb8 og Bamble. Et av Telemarks st\xc3\xb8rste vintersportssteder \xe2\x80\x93 Gautefall \xe2\x80\x93 ligger kun en 40 minutters biltur nordvest for Kjosen.\n_START_SECTION_\nUtdanning\n_START_PARAGRAPH_\nGrenda har ingen skole. Elever fra 1.\xe2\x80\x9310. trinn g\xc3\xa5r p\xc3\xa5 Drangedal ungdomsskole i Prestestranda. Tilbud om spesialtilpasset skoleundervisning finnes lokalt, p\xc3\xa5 Store Hoseid g\xc3\xa5rd._NEWLINE_N\xc3\xa6rmeste videreg\xc3\xa5ende skoler finnes i Lunde, Krager\xc3\xb8 og Grenland, h\xc3\xb8yskoler i B\xc3\xb8 og Porsgrunn (se avstander under).'